În zonele endemice, se recomandă administrarea unui medicament din grupa macrolidelor, lunar, o dată pe lună, tot timpul anului. Suplimentar, puteți aplica zgărzi antiparazitare, spray-uri sau soluții spot-on cu efect repelent asupra țânțarilor. Consultați medicul veterinar pentru alegerea celor mai sigure produse pentru cățelul dumneavoastră şi nu uitați să efectuați testarea antigenică şi de microfilarii înainte de a începe schema de profilaxie. Totodată, informați-vă despre toate bolile transmise de vectori din zona dumneavoastră (babesioză, erlichioză, anaplasmoză, boala Lyme etc) şi elaborați împreună cu medicul veterinar un plan de prevenție. Este infinit mai simplu să previi decât să tratezi!